**Suvi Mikkonen** (s. 11. heinäkuuta 1988 Saari) on suomalainen taekwondoin. Hän edustaa Izenzei-seuraa, ja häntä valmentaa espanjalainen Jesús Ramal. Hänen vyöarvonsa on 5. dan.

Mikkonen aloitti taekwondon nelivuotiaana asuessaan perheensä kanssa Floridassa. Hän on asunut myös Costa Ricassa ja Argentiinassa. Sittemmin Mikkonen on asunut yli vuosikymmenen Espanjassa ja opiskellut liikuntatieteitä Madridin yliopistossa. Hän harjoittelee pääsääntöisesti Espanjassa ja muualla ulkomailla. Mikkosen kasvattajaseurana voidaankin pitää madridilaista Hankuk-taekwondoseuraa.

Mikkonen on moninkertainen Suomen mestari ja nelinkertainen Pohjoismaiden mestari (2008, 2010, 2011, 2013). Hän voitti Euroopan yliopistomestaruuden vuonna 2009.

Arvokisoissa Mikkonen on kilpaillut vuosien 2009, 2011, 2013 ja 2015 MM-kilpailuissa sekä vuosien 2008, 2014 ja 2016 EM-kilpailuissa. Kaudella 2010 hän kärsi loukkaantumisista. Tammikuussa 2012 Mikkonen saavutti 57 kg sarjassa paikan saman vuoden Lontoon kesäolympialaisiin. Hänen taekwondon olympiapaikkansa oli Suomelle ensimmäinen kahdeksaan vuoteen. Olympialaisissa Mikkonen saavutti jaetun viidennen sijan. Ensimmäisen aikuisten arvokisamitalinsa Mikkonen voitti Bakun EM-kisoissa 2014 sijoittuessaan pronssille alle 53 kg:n painoluokassa.

Tammikuussa 2016 Mikkonen eteni karsinnan kautta Rion olympialaisiin sarjassa 57 kg. Riossa Mikkonen voitti avausottelunsa, mutta hävisi puolivälierissä ruotsalaiselle Nikita Glasnovicille.

Toukokuussa 2021 Mikkonen ei edennyt karsinnoista Tokion olympialaisiin vaan hävisi ratkaisevan ottelunsa puolan Patrycja Adamkiewiczille. Mikkonen otteli näissäkin karsinnoissa naisten 57kg sarjassa.

Saavutuksia
-----------

* EM-kisat 2014: 3. (53 kg)
* Lontoon olympialaiset 2012: 5. (57 kg)
* MM-kisat 2011: 33.–52. (53 kg)
* MM-kisat 2009: 17.–32. (53 kg)
* EM-kisat 2008: 9.–16. (55 kg)

Lähteet
-------

1. ↑  Taekwondo: Suvi Mikkonen Suomen Olympiakomitea.  Arkistoitu 4.6.2016. Viitattu 26.6.2016.
2. ↑  Suvi Mikkoselle 5. dan ja Jesús Ramalille 7. dan  15.1.2014. Suomen Taekwondoliitto. Viitattu 6.4.2014.
3. 1 2 3 4  Suomen joukkue: Taekwondo – Suvi Mikkonen (Arkistoitu sivu) Suomen Olympiakomitea.  Arkistoitu 12.12.2012. Viitattu 9.3.2015.
4. 1 2 3  Mesikämmen, Janne: Suvi Mikkonen: Sinivalkoinen maailmankansalainen *Fightsport.fi*.  8.8.2012. Viitattu 6.4.2014.
5. ↑  Huuskonen, Matti: Suvi Mikkonen palasi tatamille voitokkaasti *HS.fi*.  26.5.2013.  Arkistoitu 2.4.2015. Viitattu 9.3.2015.
6. ↑  Mikkonen, Suvi *taekwondodata.com*. Viitattu 24.5.2016. (englanniksi)
7. ↑  Suvi Mikkonen otteli olympiapaikan  28.1.2012. Yle Urheilu. Viitattu 9.8.2012.
8. ↑  London 2012: Taekwondo 49–57 kg Women *Olympic.org*. Viitattu 9.3.2015.
9. ↑  Mikkonen oteli EM-pronssia Bakussa *Turun Sanomat*.  4.5.2014. Viitattu 4.5.2014.
10. ↑  Olympiapaikka viimeisestä sekunnista kiinni – suomalainen venyi voittoon!  17.1.2016. Ilta-Sanomat.  Arkistoitu 18.1.2016. Viitattu 17.1.2016.
11. ↑  Video: Mikkonen taipui puolivälierissä Ruotsin Glasnovicille *Yle Urheilu*.  18.8.2016. Viitattu 20.8.2016.
12. ↑  Suvi Mikkoselle jo toinen otteluvoitto - kolmas ottelu ratkaisee olympiapaikan *Suomen Taekwondoliitto ry*. Viitattu 15.5.2021.

Aiheesta muualla
----------------

* Suvi Mikkonen Twitterissä
* Suvi Mikkosen tilastot Taekwondo Datan sivuilla